"Este agenda pe care o face partea americana, stiu ca este o intalnire cu ministrul de Externe, inteleg ca este o intalnire la Cotroceni. In ceea ce priveste premierul, am discutat cu domnul prim-ministru de acum doua zile, atunci cand aceasta vizita a fost anuntata. Programul premierului era facut de multa vreme, asa incat, din motive obiective, acel program nu a putut fi schimbat si am tot mandatul premierului sa pot discuta orice fel de aspect pe care si partea americana si partea romana le considera necesare", a aratat Titus Corlatean, citat de Agerpres.Victoria Nuland, asistentul pentru afaceri europene si eurasiatice al Secretarului de Stat John Kerry, va face o vizita in Romania in perioada 10-11 ianuarie, pentru discutii referitoare la statul de drept, a informat Departamentul de Stat american intr-un comunicat de presa. Este a doua vizita a unui inalt oficial american in Romania in urma unei crize politice, dupa cea efectuata de Philip Gordon, predecesorul Victoriei Nuland, in august 2012, dupa referendumul de suspendare a presedintelui.Ministrul Afacerilor Externe, Titus Corlatean, a declarat miercuri seara ca vizita delegatiei SUA la Bucuresti, condusa de subsecretarul de stat Victoria Nuland, este una binevenita si va constitui o ocazie de a se discuta "eventuale chestiuni care trebuie clarificate": "Este o vizita pe care eu o calific ca binevenita, cred ca este extrem de oportun sa discutam si vom discuta cu siguranta in primul rand aspectele legate de parteneriatul strategic, care este un parteneriat ce reprezinta cheia de bolta a politicii externe romanesti. Vom discuta cu siguranta si aspecte regionale, exista mare interes. Si vom discuta cu siguranta toate aspectele care vor fi de interes pentru ambele parti. Am vazut chestiunea cu statul de drept, este o vizita binevenita pentru a avea acest dialog si a clarifica eventuale chestiuni care trebuie clarificate. Eu cred ca dupa perioada aceasta si mai agitata in care s-a facut extrem de multa politica, este bine sa discutam direct, si nu prin intermediul presei si apreciez exact vizita, care ne va da prilejul sa discutam direct si pentru a vedea exact unde ne aflam."Potrivit acestuia, angajamentul Romaniei pentru statul de drept, pentru democratie ramane unul extrem de solid, la fel ca si Parteneriatul strategic romano-american: "Sunt mize mari, extrem de importante in care Romania este un aliat fidel al SUA si daca avem acest fundament solid, cred ca putem discuta si clarifica si aspecte care pot parea mai sensibile la un anumit moment."La randul sau, senatorul PSD Mircea Geoana, fost ambasador al Romaniei in Statele Unite, considera ca vizita la Bucuresti a inaltului oficial american va fi utila pentru relatiile bilaterale: "Cred ca e un lucru bun, un alt demnitar american viziteaza Bucurestiul, Europa. Si cred ca in cele din urma va fi o vizita utila pentru relatiile bilaterale. (...) Eu prefer o discutie franca intre parteneri si aliati decat soapte pe la colturi. (...) La Bucuresti vom discuta probleme cu adevarat serioase si adevarat profunde ale relatiei noastre" a declarat Mircea Geoana miercuri.Dupa vizita la Bucuresti, pe 12 ianuarie subsecretarul de stat american se va afla la Paris, dupa cum informeaza Departamentul de Stat.